stanford-oval/wikipedia huggingface dataset:
HMS Juno (F46)

| HMS Juno |
| --- | --- |


Aluksen vaiheet
Rakentaja:  Fairfield Shipbuilding and Engineering Company, Govan, Skotlanti
Kölinlasku:  5. lokakuuta 1937
Laskettu vesille:  8. joulukuuta 1938
Palveluskäyttöön:  24. elokuuta 1939
Poistui palveluskäytöstä:  upposi ilmapommituksessa 20. toukokuuta 1941
Tekniset tiedot
Uppouma:  1 690 t (standardi) 2 330 t (max)
Pituus:  108,6 m
Leveys:  10,8 m
Syväys:  2,7 m
Koneteho:  40 000 hv
Nopeus:  36 solmua
Miehistöä:  183
Aseistus
Aseistus:  6 × QF 4,7"/L45 (120 mm) Mk XII -tykkiä kaksiputkisina Mk XIX -asennuksina 4 × QF 2 naulan Mk VIII -ilmatorjuntatykkiä neliputkisena Mk VII -asennuksena 2 × Vickers .50" Mk III -ilmatorjuntakonekivääriä  2 × kaksipiippuista .303" Lewis -ilmatorjuntakonekivääriä 10 × 21" (533 mm) PR Mk II -torpedoputkea Mk IX ja Mk IX** torpedoille 30 × syvyyspommia
HMS Juno (viirinumerot F46 ja ?.5.1940 alkaen G46) oli Britannian kuninkaallisen laivaston J-luokan hävittäjä, joka palveli toisessa maailmansodassa. Aluksen alkuperäisenä nimenä piti olla HMS Jamaica
Valmistus

Alus tilattiin 25. maaliskuuta 1937 osana vuoden 1936 laivasto-ohjelmaa nimellä HMS Jamaica Fairfield Shipbuilding and Engineering Companyltä Govanista Glasgow’sta, missä köli laskettiin vielä samana vuonna 5. lokakuuta. Alus laskettiin vesille 8. joulukuuta nimellä HMS Juno, jotta alkuperäinen nimi voitiin antaa valmisteilla olevalle Colony-luokan risteilijälle. Alus valmistui 25. elokuuta 1939.
Palvelus

Palvelukseen otettaessa alus liitettiin J-luokasta muodostettuun 7. hävittäjälaivueeseen (14. hävittäjäviirikkö), jonka kotisatamana oli Immingham. Juno, HMS Jackal ja HMS Janus suojasivat 7. syyskuuta Britannian lähetystöhenkilökuntaa Berliinistä kotimaahan kuljettavaa Batavia IV:ää. Suojueena olleet alukset sijoitettiin Plymouthiin, jossa niiden tehtävänä oli suojata Kanaalin saattueita yhdessä Puolan laivaston hävittäjän ORP Gromin kanssa.
Alus joutui 7. joulukuuta 1939 partioidessaan Cromerin edustalla yhdessä HMS Jerseyn kanssa Saksan laivaston hävittäjien Z10 Hans Lody ja Z12 Erich Giese yllättämäksi, jolloin Jerseyihin osui torpedo vaurioittaen alusta pahoin.
Huhtikuussa 1940 alus osallistui laivueen mukana Norjan tapahtumiin ennen kuin laivue siirrettiin Plymouthiin Englannin kanaalin valvontatehtäviin.
Italian hallituksen 10. kesäkuuta 1940 antaman sodanjulistuksen jälkeen oli tarpeen vahvistaa Välimeren laivastoa, jolloin Juno siirrettiin yhdessä sisaralustena HMS Jervisin ja Januksen kanssa Välimerelle. Alus osallistui heinäkuussa 1940 Calabrian taisteluun ja maaliskuussa 1941 Matapanin taisteluun.
Juno joutui Italian ilmavoimien CANT Z.1007 -pommikoneen hyökkäyksen kohteeksi ollessaan matkalla Välimeren laivaston mukana torjumaan Saksan joukkojen maihinnousua Kreetalle. Alus upposi 20. toukokuuta 1941 Kreetasta kaakkoon.
Palvelus > Aluksen päälliköt

W. E. Wilson 18. elokuuta 1939 – 31. lokakuuta 1940
St. John R. J. Tyrwhitt 31. lokakuuta 1940 – 21. toukokuuta 1941
Gomnes

| Gomnes |
| --- | --- |
 Gomnes
 Koordinaatit: 60°04′42″N, 10°10′28″E 
Valtio:  Norja
Lääni:  Buskerud
Kunta:  Hole
Pinta-ala:  
 – Maa:  0,3 km²
Väkiluku (2022):  373
 – Väestötiheys:  1 243,3 as./km²
Infobox OKVirheellinen NIMI-arvo: 
Gomnes on taajama Holen kunnassa Buskerudin läänissä Norjassa. Taajaman pinta-ala on 0,3 neliökilometriä ja asukasluku 373 vuonna 2022.
Aiheesta muualla

Kuvia tai muita tiedostoja aiheesta Gomnes Wikimedia Commonsissa
Jättibarbi

| Jättibarbi |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Karppikalat Cypriniformes
Heimo::  Karpit Cyprinidae
Suku::  Catlocarpio
Laji::  siamensis
Kaksiosainen nimi
 Catlocarpio siamensis  Boulenger, 1898 
Infobox OKNimi-testi OKIUCN-testi OK: 
Jättibarbi (Catlocarpio siamensis) on isokokoinen karppien heimoon (Cyprinidae) kuuluva särkikala. Se oli aikoinaan merkittävä ruokakala Thaimaassa, Laosissa ja Kambodžassa, mutta 1990-luvulta alkaen sen kanta on pienentynyt rajusti.
Ulkonäkö ja koko

Jättibarbilla on hyvin suuret mustat tai tummanharmaat suomut, joiden ulkoreuna on vaaleamman harmaa, sininen tai vihreä. Huulet ovat turpeat ja vaaleanpunaiset. Kalalla ei ole lainkaan rintaeviä.
Suurimmat jättibarbit ovat painaneet 300 kg. Kala kasvaa hitaasti, eikä yli 150 kg kaloja ole saatu moniin vuosiin. Kalastuksen oppaat pitävät nykyisin tyypillisenä hyvänä saaliina 30 kg kalaa, ja 50 kg kalaa mahdollisena mutta harvinaisena.
Levinneisyys ja elinympäristö

Jättibarbia on tavattu Maeklong-, Mekong- ja Chao Phraya -jokien vesistöissä Thaimaassa, Kambodžassa, Laosissa ja Vietnamissa, mutta se on hävinnyt 1990-luvulla Chao Phrayasta.
Aikuiset jättibarbit viettävät ainakin osan vuotta Mekong-joen laajoissa suvannoissa, kun taas poikaset pysyttelevät suoalueilla ja pienissä sivujoissa.
Jättibambut

| Jättibambut |
| --- | --- |
 Phyllostachys edulis
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Alaheimo::  Bambut Bambusoideae
Tribus::  Arundinarieae
Suku::  Jättibambut Phyllostachys  Siebold & Zucc.
Katso myös
   Jättibambut Wikispeciesissä   Jättibambut Commonsissa 
Infobox OKNimi-testi OK: 
Jättibambut (Phyllostachys) on bambusuku, jolle on ominaista pakkasenkestävyys. Jotkin tämän suvun bambut ovat niin kestäviä, että ne selviävät Suomen talvesta. Jotkin lajit kasvavat jopa 30 metriä pitkiksi. Sukuun kuuluu yli 50 lajia.
Monia tämän suvun bambuja käytetään rakentamiseen ja huonekalujen tekemiseen.
Lajeja

Phyllostachys angusta
Phyllostachys arcana
Phyllostachys aurea
Phyllostachys aureosulcata
Phyllostachys bambusoides – huilujättibambu
Phyllostachys bissetii – kahvajättibambu
Phyllostachys dulcis
Phyllostachys edulis
Phyllostachys elegans
Phyllostachys flexuosa
Phyllostachys glauca
Phyllostachys heteroclada
Phyllostachys makinoi
Phyllostachys mannii
Phyllostachys meyeri
Phyllostachys nidularia
Phyllostachys nigra
Phyllostachys nuda
Phyllostachys propinqua
Phyllostachys reticulata
Phyllostachys rubromarginata
Phyllostachys sulphurea
Phyllostachys viridiglaucescens
Phyllostachys vivax
Aiheesta muualla

Suomen Lajitietokeskus: Jättibambut – Phyllostachys
United States Department of Agriculture (USDA): Phyllostachys (englanniksi)
Flora of China: Phyllostachys (englanniksi)
HMS Sälen (1918)

| HMS Sälen |
| --- | --- |


Aluksen vaiheet
Rakentaja:  Kockums, Malmö
Laskettu vesille:  31. tammikuuta 1918
Palveluskäyttöön:  19. kesäkuuta 1920
Poistui palveluskäytöstä:  24. heinäkuuta 1942
Loppuvaihe:  romutettu
Tekniset tiedot
Uppouma:  386 t (standardi) 600 t (sukelluksissa)
Pituus:  54,0 m
Leveys:  5,2 m
Syväys:  3,5 m
Koneteho:  2-akselinen, 2 x 6-sylinteristä Atlas SN -dieselmoottoria 2 000 hv 2 x sähkömoottoria 700 shp
Nopeus:  15,5 solmua (pinnalla) 9 solmua (sukelluksissa)
Miehistöä:  30
Aseistus
Aseistus:  4 x 45,7 cm M/15 -torpedoputkea 1 x 75 mm kan M/16
HMS Sälen (runkonumerot S ja Sä) oli Ruotsin laivaston vuonna 1920 palvelukseenotettu Hajen-luokan sukellusvene.
Valmistus

Alus tilattiin Malmöstä Kockums Mekaniska Verkstads AB:lta. Se laskettiin vesille 31. tammikuuta 1918 ja liitettiin laivastoon 19. kesäkuuta 1920.
Palvelus

Alus poistettiin palveluksesta 24. heinäkuuta 1942 ja romutettiin Karlskronassa.
HMS Jonquil (1915)

| HMS Jonquil |
| --- | --- |


Aluksen vaiheet
Rakentaja:  Charles Connell and Company
Kölinlasku:  1915
Laskettu vesille:  12. toukokuuta 1915
Poistui palveluskäytöstä:  toukokuu 1920
Loppuvaihe:  romutettu
Tekniset tiedot
Uppouma:  1 200 t
Pituus:  80,01 m (kokonaispituus)
Leveys:  10 m
Syväys:  3,7 m
Koneteho:  1 × akselinen nelisylinterinen kolmivaihe höyrykone 2 × sylinterikattilaa, 1 800 ihp
Nopeus:  16,5 solmua
Miehistöä:  77
Aseistus
Aseistus:  2 × 12 naulan tykkiä 2 × 3 naulan ilmatorjuntatykkiä
HMS Jonquil (viirinumerot M46, T20 ja T48) oli Britannian kuninkaallisen laivaston vuonna 1915 vesillelaskettu Acacia-luokan sluuppi ensimmäisessä maailmansodassa.
Valmistus

Alus tilattiin tammikuussa 1915 Charles Connell and Companyltä. Alus laskettiin vesille 12. toukokuuta.
Palvelus

Toukokuussa 1920 alus luovutettiin Portugalille, joka liitti sen laivastoonsa risteilijänä nimellä NRP Carvalho Araújo.
Päälliköt

Aluksen päällikköinä olivat:
George Fraser 12. kesäkuuta 1915 - 21. syyskuuta 1916
Ralph M. Hall 21. syyskuuta 1916 - 23. huhtikuuta 1917
Keith R. Farquharson 25. huhtikuuta 1917 - 26. kesäkuuta 1919
Guadalupe Ortiz de Landázuri

| Guadalupe Ortiz de Landázuri |
| --- | --- |
 Ortiz de Landázuri vuonna 1972.
Henkilötiedot
Syntynyt: 12. joulukuuta 1916 
Kansalaisuus:  Espanja
Ammatti:  kemisti
Guadalupe Ortiz de Landázuri y Fernández de Heredia (12. joulukuuta 1916 Madrid – 16. heinäkuuta 1975 Pamplona) oli espanjalainen kemisti, professori ja Opus Dein jäsen.
Guadalupe Ortiz syntyi Madridissa. Hän sai nimekseen Guadalupe, sillä 12. joulukuuta vietetään Guadalupen Neitsyt Marian juhlapäivänä.
Hän valmistui lukiosta vuonna 1932 ja aloitti kemian opinnot vuonna 1933 Universidad Central de Madridissa. Huolimatta Espanjan sisällissodan syttymisen aiheuttamasta keskeytyksestä heinäkuussa 1936, hän suoriutui opinnoistaan. Aloittaessaan opintonsa naisia oli vuosikurssilla vain viisi. Saatettuaan opintonsa päätökseen vuonna 1941 Guadalupe Ortiz alkoi opettaa fysiikkaa ja kemiaa.
Martinez de la Hozin mukaan Guadalupe Ortiz joutui tunnekuohun valtaan ja kuuli Jumalan äänen osallistuessaan messuun madridilaisessa kirkossa vuonna 1944. Ortiz piti tätä Jumalan kutsuna. Perheystävä antoi hänelle Opus Dein perustajan Josemaría Escriván yhteystiedot.  Guadalupe Ortiz sai Escriválta hengellistä ohjausta. Escrivá opetti hänelle, että Kristuksen voi löytää ammatillisessa työssä ja arkielämässä. 
Vuonna 1944 hän liittyi Opus Dein maallikkojäseneksi.
Josemaría Escrivá pyysi häntä vuonna 1951 aloittamaan Opus Dein naisten apostolisen työn Meksikossa. Siellä hän johti opiskelija-asuntolaa rohkaisten yliopisto-opiskelijoita laajentamaan inhimillistä ja kristillistä kasvatustaan sekä käyttämään tietojaan ja taitojaan muiden palvelemiseksi. Samanaikaisesti hän pyrki välittämään kristillisen uskonsa myös työssäkäyville naisille ja perheenäideille.
Vuonna 1956 Guadalupe Ortiz muutti Roomaan, mutta palasi pari vuotta myöhemmin Espanjaan. Hänellä oli sydänoireita, joiden takia hän joutui leikkaukseen. Hän jatkoi opetustointaan ja tutkimustyötään luonnontieteissä teknillisessä yliopistossa. Hän suoritti tohtorintutkinnon kemiasta vuonna 1965. Samanaikaisesti hän myös hoiti Opus Deissä kasvatus- ja hallinnollisia tehtäviä. Hänelle myönnettiin Juan de la Cierva -palkinto tutkijan työstään vuonna 1965.
Guadalupe Ortiz kuoli Pamplonassa vuonna 1975.
Paavi Franciscus ilmoitti, että Guadalupe Ortiz de Landázuri julistetaan autuaaksi Madridissa 18. toukokuuta 2019. Katolisessa kirkossa autuaaksi julistaminen on pyhäksi julistamisen ensimmäinen vaihe. Ihme, johon autuaaksi julistaminen perustuu, tapahtui vuonna 2002: rukoiltuaan Guadalupea pahanlaatuista ihosyöpää sairastaneen 76-vuotiaan miehen syöpäkasvain hävisi odottamattomasti ja äkillisesti.
HMS Sylvia (1897)

| HMS Sylvia |
| --- | --- |

Aluksen vaiheet
Rakentaja:  William Doxford and Sons, Sunderland
Kölinlasku:  13. heinäkuuta 1896
Laskettu vesille:  3. heinäkuuta 1897
Palveluskäyttöön:  tammikuu 1899
Loppuvaihe:  myyty romutettavaksi 1919
Tekniset tiedot
Uppouma:  350 t (standardi)
Pituus:  65,5 m (kokonaispituus)
Leveys:  6,4 m
Syväys:  2,9 m
Koneteho:  6 300 ihp
Nopeus:  30 solmua (suunniteltu)
Miehistöä:  63
Aseistus
Aseistus:  1 × QF 12 naulan 12 cwt laivatykki 3 × QF 6 naulan Hotchkiss -tykkiä 2 × 18" torpedoputkea
HMS Sylvia oli Britannian kuninkaallisen laivaston Violet-luokan torpedovenehävittäjä.
Valmistus

Alus tilattiin William Doxford and Sonsilta Sunderlandista, missä köli laskettiin 13. heinäkuuta 1896. Alus laskettiin vesille 3. heinäkuuta 1897 ja valmistui tammikuussa 1899, jolloin sen tarjoukseen perustunut hinta oli 55 778 puntaa.
Palvelus

Sylvia palveli Britteinsaarilla ja se myytiin 23. heinäkuuta 1919 romutettavaksi Wardille New Hollandiin.
HMS Sylvia (J382)

| HMS Sylvia |
| --- | --- |

Aluksen vaiheet
Rakentaja:  Lobnitz & Co., Renfrew
Kölinlasku:  5. heinäkuuta 1943
Laskettu vesille:  28. helmikuuta 1944
Palveluskäyttöön:  17. toukokuuta 1944
Loppuvaihe:  romutettu 1958
Tekniset tiedot
Uppouma:  1 030 t
Pituus:  68,58 m (kokonaispituus)
Leveys:  10,82 m
Syväys:  2,59 m
Koneteho:  VTE: 2 400 ihp
Nopeus:  16,5 solmua
Miehistöä:  85
Aseistus
Aseistus:  1 × QF 4" (102 mm) Mk V -ilmatorjuntatykki 4 × Oerlikon 20 mm
HMS Sylvia (viirinumerot J382 ja M382) oli Britannian kuninkaallisen laivaston vuonna 1944 valmistunut Algerine-luokan miinanraivaaja toisessa maailmansodassa.
Valmistus

Alus tilattiin Renfrew'stä Lobnitz et Companyltä, missä köli laskettiin 5. heinäkuuta 1943. Se laskettiin vesille 28. helmikuuta 1944 ja liitettiin laivastoon vielä samana vuonna 17. toukokuuta.
Palvelus

Alus romutettiin 1958 Tynesidessä.
Guadalupenmurri

| Guadalupenmurri |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Heimo::  Ruokit Alcidae
Suku::  Kirjomurrit Synthliboramphus
Laji::  hypoleucus
Kaksiosainen nimi
 Synthliboramphus hypoleucus  (Xántus, 1860) 
Katso myös
   Guadalupenmurri Wikispeciesissä   Guadalupenmurri Commonsissa 
Infobox OKNimi-testi OKIUCN-testi OK: 
Guadalupenmurri (Synthliboramphus hypoleucus)  on pienikokoinen ruokkien heimoon kuuluva lintulaji. Se elää Meksikon Baja Californiassa, maan länsirannikon saarilla ja rannikolla. János Xántus kuvaili lajin holotyypin Cape San Lucasista Baja Californiasta 1860.
Guangzhou International Finance Center

| Guangzhou International Finance Center |
| --- | --- |

Tiedot
Sijainti:  5 Zhujiang Avenue West, Kanton, Kiina
Koordinaatit:  23°7′13.25″N, 113°19′5.07″E
Rakennettu:  2006–2010
Käyttötarkoitus:  hotelli- ja toimistorakennus
Tila:  valmis
Yritykset
Arkkitehti:  WilkinsonEyre
Kehittäjä:  Yuexiu Real Estate Investment Trust
Omistaja:  Yuexiu Real Estate Investment Trust
Tekniset tiedot
Kerroksia:  105
Korkeus
Antenni:  438,6 m
Kattokorkeus:  438,6 m
Ylin kerros:  415,1 m
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Guangzhou International Finance Center (kiin.: 广州国际金融中心; Jyutping: Gwong2zau1 gwok3zai3 gam1jung4 zung1sam1; pinyin: Guǎngzhōu guójì jīnróng zhōngxīn) tai Guangzhou West Tower (kiin.: 广州西塔; Jyutping: Gwong2zau1 sai1taap3; pinyin: Guǎngzhōu xītǎ) on Kantonissa Kiinassa sijaitseva pilvenpiirtäjä. Rakennuksen korkeus on 439 metriä, ja siinä on 101 kerrosta. Se rakennettiin vuosina 2006–2010.
Rakennuksessa on hotelli- ja toimistotiloja. Se voitti RIBA:n vuoden 2012 Lubetkin -palkinnon.
Aiheesta muualla

Kuvia tai muita tiedostoja aiheesta Guangzhou International Finance Center Wikimedia Commonsissa
Jyrki Aho

| Jyrki Aho |
| --- | --- |
 Jyrki Aho vuonna 2014.
Henkilötiedot
Syntynyt: 24. heinäkuuta 1974 (ikä 50) Jyväskylä
Kansalaisuus:   Suomi
Jääkiekkoilija
Pelipaikka:  puolustaja
Maila:  vasen
Pituus:  180 cm
Paino:  85 kg
Seura
Seura:  Kiekko-Espoo
Tehtävä:  päävalmentaja
Seurat:  Jukurit (II-div) Kiekko-Sudet (II-div) HeKi (II-div/Suomi-sarja)
Valmennusura
Vuodet:  2003–
Seurat:   Jukurit (apuv. 2003–2006)  Jungadler Mannheim U18 (apuv. 2006–2007)  JYP (apuv. 2007–2011) (pääv. 2011–2013)  Espoo Blues (2013–2016)  Porin Ässät (2016–2018)  Kunlun Red Star (2018–2019)  Villacher SV (2019–2020)  Grenoble (2021–2023)  Kiekko-Espoo (2024–) 
Jyrki Antero Aho (s. 24. heinäkuuta 1974 Jyväskylä) on suomalainen entinen jääkiekkoilija ja nykyinen jääkiekkovalmentaja. Hän toimii SM-liigaseura Kiekko-Espoon päävalmentajana.
Pelaajaurallaan Aho edusti vuosina 1995–2000 kolmea seuraa Suomen kolmanneksi korkeimmalla sarjatasolla. Valmennusurallaan hän on voittanut suomenmestaruuden JYPissä vuonna 2012.
Valmennusura

Aho aloitti valmentajanuransa Espoossa 2000-luvun alussa työskentelemällä kolme vuotta valmennuspäällikkönä ja juniorivalmentajana Espoo Bluesissa ja Espoon Kiekkoseurassa. Hän toimi Mikkelin Jukureissa kaudella 2004–2005 Risto Dufvan apuvalmentajana, jolloin Jukurit sijoittui neljänneksi. Seuraavalla kaudella Jukurit voitti mestaruuden Ahon toimiessa Dufvan apuvalmentajana.
Kaudeksi 2006–2007 Aho siirtyi Saksaan Adler Mannheimin alle 18-vuotiaiden kakkosvalmentajaksi. Seuraavalla kaudella Aho palasi Suomeen ja kotikaupunkiinsa JYPin kakkosvalmentajaksi, kun JYP oli pestannut huhtikuussa 2007 Dufvan uudeksi päävalmentajakseen.
Ensimmäisellä kaudella JYP putosi puolivälierissä hävittyään Tapparalle. Kaudella 2008–2009 JYP voitti seurahistoriansa ensimmäisen Suomen mestaruutensa. Seuraavalla kaudella JYP aloitti surkeasti mutta nousi lopulta runkosarjan voittajaksi. Välierissä se kuitenkin putosi TPS:lle mutta voitti pronssiottelussa KalPan. Kaudella 2010–2011 JYP teki uuden piste-ennätyksen runkosarjassa, mutta pudotuspeleissä se hävisi välierissä Bluesille ja pronssiottelussa Lukolle. Seuraavalla kaudella Dufva ja JYP ilmoittivat kahden ottelun jälkeen purkaneensa kevääseen 2014 asti ulottuneen sopimuksensa yhteisymmärryksessä, ja näin Aho nousi JYPin päävalmentajaksi syksyllä 2011. Aho valmensi ensimmäisellä päävalmentajakaudellaan JYPin Suomen mestariksi. Toisella kaudella tuloksena oli pronssimitali.
Aho siirtyi JYP:stä Bluesin päävalmentajaksi kahden vuoden sopimuksella alkaen kaudesta 2013–2014. Ahon ensimmäisellä kaudella Blues selviytyi runkosarjassa kuudenneksi ja näin ollen puolivälieriin, jossa kärsi tappion Lukolle otteluvoitoin 4–3. Seuraavalla kaudella Bluesin runkosarjasijoitus parantui yhdellä, mutta joukkue putosi puolivälierissä tulevalle pronssimitalistille JYPille otteluvoitoin 4–0. Ahon viimeinen kausi Bluesin päävalmentajana oli kerrassaan haastava konkurssiuhan ja pelaajien pakkomyyntien johdosta. Kauden mittaan huimasti nuorentunut joukkue jäi sarjassa viimeiseksi. Kauden päätteeksi Blues ajautui konkurssiin ja joutui luopumaan liigapaikastaan.
Porin Ässät julkaisi maaliskuun 2016 lopussa Ahon aloittavan Ässien päävalmentajana kaksivuotisella sopimuksella. Ahon valmennusryhmään kuuluivat valmentajat Mikael Kotkaniemi, Petteri Niittynen sekä maalivahtivalmentaja Jaakko Rosendahl.
Aho toimi jääkiekon SM-liigajoukkue Porin Ässien päävalmentajana kaudesta 2016–2017 tammikuuhun 2018. Vuoden 2018 huhtikuussa hänet palkattiin kiinalaiseen Kunlun Red Stariin apuvalmentajaksi ja Kiinan maajoukkueen päävalmentajaksi vuoden 2019 MM-kilpailuihin.
Kesällä 2019 Aho siirtyi itävaltalaisen Villacher SV:n päävalmentajaksi. Hän sai potkut helmikuussa 2020. Aho ei valmentanut kaudella 2020–2021, mutta siirtyi kaudeksi 2021–2022 Ranskan pääsarjan Grenobleen. Kesken kolmannen kautensa hän sai potkut marraskuussa 2023.
Joulukuussa 2023 uutisoitiin, että Aho aloittaa Kiekko-Espoon päävalmentajana kaudella 2024–2025.
HMS Södermanland (J21)

| HMS Södermanland |
| --- | --- |
 HMS Södermanland

Aluksen vaiheet
Rakentaja:  Eriksbergs Mekaniska Verkstads, Göteborg
Kölinlasku:  1. kesäkuuta 1955
Laskettu vesille:  28. toukokuuta 1956
Palveluskäyttöön:  27. kesäkuuta 1958
Poistui palveluskäytöstä:  1. heinäkuuta 1982
Loppuvaihe:  romutettu 1985
Tekniset tiedot
Uppouma:  2 150 t (standardi) 2 600 t (kuormattu)
Pituus:  107,0/111,8 m
Leveys:  11,2 m
Syväys:  3,7 m
Koneteho:  47 000 shp
Nopeus:  35 solmua
Miehistöä:  244
Aseistus
Aseistus:  4 x Bofors 120mm/50 M/44A (2x2) 7 x Bofors 40mm/70 M/48E 6 x 533mm torpedoputkea m/30 1 x 305mm Squid-sukellusveneentorjuntaheitin m/51 2 x syvyyspomminpudotinta m/44 58 miinaa
HMS Södermanland (runkonumerot 21 ja J21) oli Ruotsin laivaston Östergötland-luokan hävittäjä.
Valmistus

Alus tilattiin Eriksbergs Mekaniska Verkstads AB:lta Göteborgista, missä köli laskettiin 1. kesäkuuta 1955. Se laskettiin vesille 28. toukokuuta 1956 ja otettiin palvelukseen 27. kesäkuuta 1958.
Palvelus

Alukselle asennettiin 1963 Sea Cat -ilmatorjuntaohjustenlaukaisualusta (ruots. Rb-07) ja samalla poistettiin kolme Boforsin 40 millimetrin tykkiä.
Se poistettiin palveluksesta 1. heinäkuuta 1982 ja alus romutettiin Espanjassa.
Gustav Winckler

| Gustav Winckler |
| --- | --- |
 Gustav Winckler (vas.) Birthe Wilken kanssa vuoden 1957 Eurovision laulukilpailussa
Henkilötiedot
Syntynyt: 13. lokakuuta 1925
Kuollut: 20. tammikuuta 1979 (53 vuotta)
Muusikko
Taiteilijanimi:  Sam Payne, Gunnar Winckler
Aktiivisena:  1950-1979
Aiheesta muualla
www.gustavwinckler.dk
  [ Muokkaa Wikidatassa ] [ ohje ]  
Gustav Frands Wilzeck Winckler (13. lokakuuta 1925 – 20. tammikuuta 1979) oli tanskalainen laulaja. Wincklerin ura alkoi 1940-luvun lopulla, jolloin hän voitti useita kykykilpailuja. Uransa ensimmäisinä vuosina Winckler lauloi useita Bing Crosbyn kappaleita ja häntä kutsuttiinkin Nørrebron Bing Crosbyksi. Vuonna 1950 Winckler aloitti laulamisen Danmarks Radiossa ja hänestä tuli nopeasti suosittu.
Winckler voitti yhdessä Birthe Wilken kanssa kaikkien aikojen ensimmäisen Dansk Melodi Grand Prixin kappaleella Skibet skal sejle i nat ja näin duo tuli valituksi Tanskan ensimmäiseksi edustajaksi Eurovision laulukilpailuun. Kappale sijoittui kilpailun kolmanneksi, mutta duo herätti pahennusta erityisesti konservatiivisissa katolilaisissa maissa lopettamalla esityksensä 11 sekuntia kestäneeseen suudelmaan.
Winckler osallistui Dansk Melodi Grand Prixiin myös vuonna 1958 kappaleella For altid, 1959 kappaleella Engang bli'r det forår igen, 1960 kappaleella  Sorg og glæde, 1961 kappaleella Vi lever kun en enkelt gang, 1964 kappaleella Ugler i mosen ja 1966 kappaleella Salami.
Winckler kuoli auto-onnettomuudessa vuonna 1979.
Jyri Vaahtera

Jyri Vaahtera (s. 27. syyskuuta 1959) on suomalainen antiikintutkija (filologi). Rooman tasavallan ajan valtiollisiin instituutioihin ja uskontoon sekä antiikin historiankirjoitukseen erikoistunut Vaahtera on toiminut Turun yliopiston antiikin kielten ja kulttuurin professorina vuodesta 2003 lähtien (ordinariuksena alkaen 2006).
Vaahtera kirjoitti ylioppilaaksi vuonna 1978. Hän valmistui filosofian kandidaatiksi vuonna 1991 ja väitteli filosofian tohtoriksi Turun yliopistosta vuonna 2000.
Teoksia

Artikkeli teoksessa Jyri Vaahtera (ed.), Senatus populusque Romanus. Studies in Roman Republican Legislation, Helsinki 1993 (muut tekijät: Kai Heikkilä, Unto Paananen, Kaj Sandberg ja Liisa Savunen).
Artikkeli teoksessa Jyri Vaahtera, Raija Vainio (eds.), Utriusque linguae peritus: Studia in honorem Toivo Viljamaa, Turku 1997.
Artikkeli teoksessa Christer Bruun (ed.), The Roman Middle Republic. Politics, Religion and Historiography, c. 400–133 BC. Papers from a Conference at the Institutum Romanum Finlandiae, September 11–12, 1998, Rome 2000.
Roman Augural Lore in Greek Historiography: A Study of the Theory and Terminology (Historia Einzelschriften 156), Stuttgart 2001.
Artikkeli teoksessa Tiina Hiekkalinna, Minna Seppänen (toim.), Philologia Classica. Lähteitä, lähestymistapoja ja metodeja, Turku 2010.
Artikkeli teoksessa Kalle Knaapi, Veli-Matti Rissanen, Minna Seppänen (toim.), Tullius noster. Kirjoituksia Cicerosta, Turku 2015.
Artikkeleita aikakauskirjoissa Arctos, Glotta ja Hermes.
Gildeskål

Gildeskål on vanha pitäjä, nykyinen kunta Nordlandin läänissä Norjassa. Rajanaapureina on Bodø pohjoisessa, Beiarn idässä ja Meløy etelässä. Kunnan hallinnollinen keskus on Inndyr. Vuoden 2023 alussa kunnassa oli 1 928 asukasta.